 Aịzaya 28  Ahụhụ ga-adịrị okpueze dị ebube nke ndị aṅụrụma Ifrem, na okooko osisi na-achanwụ achanwụ nke e ji chọọ ya oké mma, nke dị nisi ndagwurugwu na-eme nri nke ndị mmanya na-egbu!Lee! Jehova nwere onye dị ike, nke nwekwara ume. Dị ka akụ mmiri ígwé nke na-ezosi ike na égbè eluigwe, mmiri ozuzo nke na-ebibi ihe, dị ka oké mmiri ozuzo nke idei ya na-asọsi ike na égbè eluigwe, otú a ka ọ ga-eji ike tụda ya nala.A ga-eji ụkwụ zọda okpueze niile dị ebube nke ndị aṅụrụma Ifrem.Okooko osisi na-achanwụ achanwụ nke e ji chọọ ya mma, nke dị nisi ndagwurugwu ahụ nke na-eme nri, ga-adị ka mkpụrụ fig mbụ nke mịrị tupu oge ọkọchị, nke ọ na-abụ, mgbe mmadụ lere anya hụ ya, ọ na-eri ya ozugbo ọ batara ya naka.Nụbọchị ahụ, Jehova nke ụsụụ ndị agha ga-aghọrọ ndị ya fọdụrụ afọdụ okpueze nke ịchọ mma na okpu mara mma,ghọọkwara onye nọdụrụ ala ikpe ikpe mmụọ nke ikpe ziri ezi, ghọọkwa ike nke ndị na-anọ nọnụ ụzọ ámá achụghachi ndị agha.Ndị a akpafuwokwa nihi mmanya, ha awagharịwokwa nihi mmanya na-egbu egbu. Onye nchụàjà na onye amụma akpafuwo nihi mmanya na-egbu egbu, mmanya emegharịwo ha anya, ha awagharịwo nihi mmanya na-egbu egbu; ha akpafuwo nọhụụ ha, mmanya ekweghịzi ha mara ihe ha na-ekpe nikpe.Nihi na tebụl niile ejupụtawo nagbọ na-asọ oyi. O nweghị ebe ọ na-adịghị.Ònye ka a ga-akụziri ihe, ònyekwa ka a ga-eme ka ọ ghọta ihe a nụrụ? Ọ bụ ndị a kwụsịrị ara, ndị a napụrụ ara?Nihi na ọ bụ ihe e nyere niwu nelu ihe e nyere niwu, ihe e nyere niwu nelu ihe e nyere niwu, eriri e ji atụ ihe nelu eriri e ji atụ ihe, eriri e ji atụ ihe nelu eriri e ji atụ ihe, ntakịrị nebe a, ntakịrị nebe ahụ.Nihi na ọ ga-esi negbugbere ọnụ nke ndị na-asụ nsụ, nakwa nasụsụ dị iche, gwa ndị a okwu,bụ ndị ọ sịrị: Ebe a bụ ebe izu ike. Meenụ ka onye ike gwụrụ zuru ike. Ebe a bụkwa ebe ntụsara ahụ, ma ha achọghị ige ntị.Okwu Jehova ga-abụkwara ha ihe e nyere niwu nelu ihe e nyere niwu, ihe e nyere niwu nelu ihe e nyere niwu, eriri e ji atụ ihe nelu eriri e ji atụ ihe, eriri e ji atụ ihe nelu eriri e ji atụ ihe, ntakịrị nebe a, ntakịrị nebe ahụ, ka ha wee gaa ma dalaa azụ, e wee gbajie ha, matakwa ha nọnyà wee jide ha.Ya mere, nụrụnụ okwu Jehova, unu ndị na-etu ọnụ, unu ndị nọ na Jeruselem na-achị ndị a:Nihi na unu sịrị: Anyị na Ọnwụ agbaala ndụ; anyị na Shiol ahụkọwo ọhụụ; ọ bụrụ na oké idei mmiri nke na-achị ọkụ asọfee, ọ gaghị erute nebe anyị nọ, nihi na anyị emewo ka ụgha bụrụ ebe mgbaba anyị, anyị ezoola nokwu ụgha.Ya mere, nke a bụ ihe Ọkaakaa Onyenwe anyị Jehova kwuru: Lee, ana m edo otu nkume na Zayọn ka ọ bụrụ ntọala, bụ nkume kwesịrị ntụkwasị obi, nkume nkuku dị oké ọnụ ahịa nke ntọala siri ike. Ọ dịghị onye na-enwe okwukwe na ya nke ụjọ ga-atụ.M ga-eme ka ikpe ziri ezi bụrụ eriri e ji atụ ihe, meekwa ka ezi omume bụrụ ihe ọtụtụ; akụ mmiri ígwé ga-ekpochapụ ebe mgbaba ụgha ha, mmiri ga-ebupụkwa ebe ahụ ha zoro.A ga-emebi ọgbụgba ndụ ahụ unu na Ọnwụ gbara, ọhụụ ahụ unu na Shiol hụkọrọ agaghị enwe isi. Mgbe oké idei mmiri ahụ na-achị ọkụ ga na-asọfere, unu ga-aghọkwara ya ebe ọ ga na-azọtọ azọtọ.Mgbe ọ bụla ọ na-asọfere, ọ ga-eburu unu, nihi na ọ ga na-asọfe nụtụtụ ọ bụla, nehihie nakwa nabalị; ọ dịghịkwa ihe ọzọ ọ ga-abụ ma ọ bụghị ihe na-akpata ịma jijiji ka o wee mee ka ndị ọzọ ghọta ihe a nụrụ.Nihi na ihe ndina dị mkpụmkpụ nke na mmadụ apụghị ịgbatị onwe ya nelu ya, ákwà a kpara akpa dịkwa warara nke na mmadụ apụghị iji ya kpuchie onwe ya.Nihi na Jehova ga-ebili dị ka o biliri nUgwu Perezim, ọ ga-ewe iwe dị ka o were na ndagwurugwu nke dị nso na Gibiọn, ka o wee mee ihe ọ na-eme, ihe ọ na-eme dị ịtụya, ka o wee rụọ ọrụ ya, ọrụ ya na-eju anya.Ugbu a, unu abụla ndị na-akwa emo, ka agbụ unu wee ghara isi ike, nihi na ọ dị mbibi nke ga-abịakwasị ala a dum, ee, ihe e kpebiworo ime, nke m nụrụ nọnụ Ọkaakaa Onyenwe anyị, bụ Jehova nke ụsụụ ndị agha.Ṅaanụ ntị nụrụ olu m; geenụ ntị nụrụ okwu m.Onye na-akọ ugbo ọ ga-eji ogologo ụbọchị dum na-akọ ala ka o wee kụọ mkpụrụ, na-egburi ala ubi ya, na-etirikwa ya?Mgbe o mesịrị ka ebe ahụ dị larịị, ọ bụ na ọ naghị agha mkpụrụ kọmin ojii, ghaakwa mkpụrụ kọmin, ọ bụ na ọ gaghị akụ ọka wit, ọka milet, na ọka bali nebe kwesịrị ekwesị, kụọkwa ọka spelt ka ọ bụrụ ókè nke ala ya?A na-agbazi ya ime ihe ziri ezi. Chineke ya na-ezi ya ihe.Nihi na ọ bụghị ihe e ji eticha mkpụrụ ka a na-eji etichapụta mkpụrụ kọmin ojii; a naghịkwa eji ụkwụ ụgbọala arị mkpụrụ kọmin elu. Nihi na ọ bụ okporo osisi ka a na-ejikarị etichapụta mkpụrụ kọmin ojii, jirikwa mkpara tichapụta mkpụrụ kọmin.À na-anọ na-etichapụta ọka a chọrọ iji eme achịcha ruo mgbe a kụriri ya? Nihi na ọ dịghị mgbe mmadụ ga na-azọcha ya nakwụsịghị akwụsị. Ọ ga-eme ka ụkwụ ụgbọala ya nke ịnyịnya na-adọkpụ rịa ya elu, ma ọ gaghị akụpịa ya.Ihe a bụkwa ihe si naka Jehova nke ụsụụ ndị agha, onye nzube ya dị ebube, onye rụworo oké ọrụ bara uru. 